CELEX: E2018C0018
Language: sl
Date: 2018-02-09 00:00:00
Title: Delegirana odločba Nadzornega organa Efte št. 18/18/COL z dne 9. februarja 2018 o statusu brez bolezni za Norveško glede Marteilia refringens in Bonamia ostreae [2018/1196]

23.8.2018   
               
               
                  SL
               
               
                  Uradni list Evropske unije
               
               
                  L 214/5
               
            
         DELEGIRANA ODLOČBA NADZORNEGA ORGANA EFTE
         št. 18/18/COL
         z dne 9. februarja 2018
         o statusu brez bolezni za Norveško glede Marteilia refringens in Bonamia ostreae [2018/1196]
         NADZORNI ORGAN EFTE JE –
         ob upoštevanju Sporazuma o Evropskem gospodarskem prostoru ter zlasti člena 109 Sporazuma in Protokola 1 k Sporazumu,
         ob upoštevanju Sporazuma med državami Efte o ustanovitvi nadzornega organa in sodišča ter zlasti člena 5(2)(d) Sporazuma in Protokola 1 k Sporazumu,
         ob upoštevanju akta iz točke 8a dela 3.1 poglavja I Priloge I k Sporazumu EGP, Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) (v nadaljnjem besedilu: Direktiva 2006/88/ES), kakor je bila spremenjena in prilagojena s Protokolom 1 k Sporazumu EGP, in zlasti člena 53 navedenega akta,
         ob upoštevanju naslednjega:
         Z Odločbo št. 291/10/COL z dne 7. julija 2010 je Nadzorni organ priznal celotno obalo Norveške kot območje brez bolezni glede Marteilia refringens in Bonamia ostreae, razen okrožja Aust-Agder na južnem Norveškem glede Bonamia ostreae.
         Norveški organ za varnost hrane je 23. februarja 2017 prek sistema zgodnjega opozarjanja OIE (Svetovna organizacija za zdravje živali) (2) priglasil sum okužbe užitnih klapavic (Mytilus edulis), ki so divje rasle v gojilnici ostrig (Ostrea edulis) na območju občine Bømlo v okrožju Hordaland na južnem Norveškem, z Marteilia refringens.
         V elektronskem sporočilu z dne 28. februarja 2017 (št. dok. 844246) je norveški organ za varnost hrane obvestil Nadzorni organ o istem sumu in o naloženi omejitvi pretoka užitnih klapavic ali ploščatih ostrig iz gojilnice ali vanjo.
         Norveški organ za varnost hrane je z elektronskim sporočilom z dne 16. marca 2017 (št. dok. 847935) po obvestilu prek evropskega sistema obveščanja o boleznih živali (ADNS) z istega dne obvestil Nadzorni organ, da je referenčni laboratorij Evropske unije za bolezni mehkužcev potrdil bolezen in da bo okrog gojilnice vzpostavljen zaprt sistem.
         Člen 53(3) Direktive 2006/88/ES določa, da kadar epizootiološka preiskava potrjuje veliko verjetnost, da se je pojavila okužba, se v državi članici, na območju ali v predelu status brez bolezni prekliče v skladu s postopkom, na podlagi katerega je bil razglašen navedeni status.
         Norveško ministrstvo za trgovino, industrijo in ribištvo je 28. septembra Nadzornemu organu poslalo dopis (št. dok. 875660), h kateremu je priložilo dopis o priglasitvi norveškega organa za varnost hrane z dne 22. septembra 2017 (št. dok. 875658), v katerem je bilo navedeno, da je bila sprejeta uredba o vzpostavitvi zaprtega sistema za Marteilia refringens v občini Bømlo na Norveškem (3), in potrjeno, da je v skladu z zadevno nacionalno zakonodajo (4)„celotno norveško obalno območje v kategoriji I glede Marteilia refringens, razen zaprtega sistema v občini Bømlo na Norveškem“.
         Nadzorni organ meni, da so izpolnjeni pogoji iz določbe za preklic statusa brez bolezni za zadevno geografsko območje v občini Bømlo na Norveškem.
         Iz tega razloga in zaradi poenostavitve bi bilo treba Odločbo št. 291/10/COL z dne 7. julija 2010 razveljaviti in nadomestiti z novo odločbo.
         Ukrepi, določeni v tej odločbi, so v skladu z mnenjem Veterinarskega odbora Efte, ki pomaga Nadzornemu organu Efte –
         SPREJEL NASLEDNJO ODLOČBO:
         
            Člen 1
            Status brez bolezni za Norveško glede Marteilia refringens in Bonamia ostreae je opisan v Prilogi.
         
         
            Člen 2
            Odločba št. 291/10/COL se razveljavi.
         
         
            Člen 3
            Ta odločba začne veljati 8. februarja 2018.
         
         
            Člen 4
            Ta odločba je naslovljena na Norveško.
         
         
            Člen 5
            Besedilo te odločbe v angleškem jeziku je edino verodostojno.
         
         
            V Bruslju, 9. februarja 2018
            
               Za Nadzorni organ Efte na podlagi Odločbe o prenosu pooblastil št. 494/13/COL,
               Högni S. KRISTJÁNSSON
               
                  Odgovorni član kolegija
               
               Carsten ZATSCHLER
               
                  Sopodpisan kot direktor za pravne in izvršilne zadeve
               
            
         
         
            (1)  UL L 328, 24.11.2006, str. 14.
         
            (2)  NOR 24-02-17 OIE Alert.
         
            (3)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377 (Uredba o območju nadzora za boj proti bolezni mehkužcev marteiliozi v občini Bømlo, Hordaland).
         
            (4)  Forskrift om omsetning av akvakulturdyr og produkter av akvakulturdyr, forebygging og bekjempelse av smittsomme sykdommer hos akvatiske dyr, FOR-2008-06-17-819 (Uredba o prodaji živali iz ribogojstva in proizvodov iz živali iz ribogojstva, preprečevanju in obvladovanju nalezljivih bolezni pri vodnih živalih).
      
      
         
            PRILOGA
            
                        1.
                     
                     
                        Celotna obala Norveške je območje brez bolezni glede Marteilia refringens, razen zaprtega sistema v občini Bømlo v okrožju Hordaland na južnem Norveškem, ki je posebej opisan v členu 2 norveške Uredbe o območju nadzora za boj proti bolezni mehkužcev marteiliozi v občini Bømlo, Hordaland (FOR-2017-09-08-1377) (v nadaljnjem besedilu: uredba) (1), kot je opredeljeno z ravno črto od:
                        
                                    —
                                 
                                 
                                    točke (59° 44,805′ S; 5° 27,560′ V) na južnem koncu otoka Stord, v smeri proti jugu do
                                 
                              
                                    —
                                 
                                 
                                    meje med občinama Bømlo in Sveio in nato v smeri proti jugozahodu ob občinski meji do
                                 
                              
                                    —
                                 
                                 
                                    točke (59° 34,420′ S; 5° 14,623′ V) na morju in naprej v smeri proti zahodu do točke (59° 33,72′ S; 5° 05,46′ V) na morju. Nato v smeri proti severu do meje med občinama Austevoll in Bømlo in nato zahodno ob občinski meji do
                                 
                              
                                    —
                                 
                                 
                                    točke (59° 59,948′ S; 5° 19,629′ V) na morju in nato v smeri jug-jugozahod do
                                 
                              
                                    —
                                 
                                 
                                    točke (59° 58,917′ S; 5° 19,114′ V) na severnem koncu otoka Stord.
                                 
                              Reprodukcija zemljevida območja nadzora, priloženega k Uredbi, je v Dodatku k temu sklepu.
                     
                  
                        2.
                     
                     
                        Celotna obala Norveške je območje brez bolezni glede Bonamia ostreae, razen:
                        
                                    —
                                 
                                 
                                    okrožja Aust-Agder na južnem Norveškem.
                                 
                              
                  
               
                  Dodatek
                  
            
            
               (1)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377.